cyanic-selkie/wikianc huggingface dataset:
Arthur Schopenhauer
Bakgrunn
Fra september til desember 1804 var han i lære ved et handelshus i Danzig (nå den polske byen Gdansk), etter ønske fra faren. Moren var i Danzig sammen med ham under dette oppholdet. I begynnelsen av 1805 dro de begge tilbake til Hamburg, og Arthur Schopenhauer fortsatte læretiden i handelsfaget i en handelsbedrift i Hamburg. Allerede i april samme år begikk imidlertid faren selvmord. Arthurs mor Johanna, som var innflytelsesrik forfatterinne, flyttet så til Weimar, som den gang var senteret for tysk litteratur. Arthur Schopenhauer ble værende i Hamburg, men var nå fri til selv å bestemme om han skulle bli forretningsmann slik faren hadde villet, eller slå inn på en intellektuell karriere.
Arthur Schopenhauer kastet seg over bøkene og fikk i løpet av få år lest seg i gjennom store deler av den klassiske litteratur, og lærte å beherske det latinske språk perfekt. Goethe hadde ikke oppgitt ham etter morens kommentar, og innlot seg på en samtale med ham da de møttes i morens salong den 6. november 1813, da han blant annet innviet ham i sin fargeteori. Allerede neste dag kom Schopenhauer på besøk hos Goethe, og de arbeidet på fargeteoretiske tanker sammen. Om de enn endte i uenighet, idet Schopenhauer hovedsakelig betraktet fargene og verden i det hele tatt som vår menneskelige forestilling, anså derimot Goethe fargene for å ha en mer objektiv natur, var dette møtet for Arthur enda et skritt mot filosofien som livsbeskjeftigelse.
Aquarium
Albumet ble utgitt 12. mai 1997 av Universal Music. Albumet inneholder sporet «Barbie Girl» som ble utgitt på single og ble en megahit med 1.-plass i Australia, Belgia, Danmark, Frankrike, Nederland, Irland, Italia, New Zealand, Norge, Spania, Sverige, Sveits, Storbritannia og Tyskland. Singelen kom på 7.-plass i USA.
Cyclommatus imperator
Cyclommatus imperator er en bille som hører til familien hjortebiller (Lucanidae) i gruppen skarabider (Scarabaeoidea). Arten utmerker seg ved svært lange kjever hos hannene.
Doctor medicinae
Internasjonal historie
Graden ble tildelt av Universitetet i Paris allerede på 1200-tallet, og betegnet personer som hadde rett til å være lærere ved universitetet. Doktorer ble kreert av fakultetets kollegium av lærde under medvirkning av universitetets kansler, med stor festivitas.
Norge
Den medisinske doktorgraden var den første doktorgraden hvor den «kumulative» (artikkelbaserte) modellen slo gjennom som den helt dominerende. Den typiske måten å ta doktorgraden på i nyere tid har vært å publisere fra tre til fem (normalt fire) forskningsartikler i anerkjente internasjonale medisinske tidsskrifter. Forskningen skal bidra til ny kunnskap. Doktorgraden skal i tillegg til artiklene omfatte et «sammendrag» som redegjør for helheten i arbeidet, og ble tildelt etter disputas og to prøveforelesninger. Det har blitt avlagt medisinske doktorgrader på latin, norsk, tysk og engelsk.
Storbritannia og andre samveldestater
En tilsvarende grad finnes i Storbritannia og flere samveldestater, betegnet Doctor of Medical Science, som forkortes som D.M.Sc., D.Med.Sc., Med.Sc.D. eller lignende. University of Sydney beskriver graden på denne måten:
Saiph
På en avstand av 720 lysår og med 15–17 solmasser er Saiph omtrent av samme vekt og på samme avstand fra solen som Rigel. Saiphs størrelsesklasse har en høyere verdi (2,06) enn Rigels fordi, som en mye varmere stjerne med overflatetemperatur på 26 000 °C, stråler den ut det meste av lysenergien sin i den ultrafiolette delen av spektret, som er usynlig for menneskeøyet; dette får den til å synes svakere. Store stjerner, slik som Saiph (og mange andre stjerner i Orion) kommer til å kollapse og eksplodere som supernovaer.
Fanni Gyurinovics
I 2021 representerte hun landet sitt på stafettlaget på 4 × 100 meter medley mixed under Sommer-OL 2020 i Tokyo som ble slått på 15. plass i forsøksheatet etter å ha satt nasjonsrekord på 3.47,15.
Thabiso Dlamini
Han representerte Eswatini under Sommer-OL 2020 i Tokyo, hvor han ble utslått i første runde.
Roland W. Burris
En meningsmåling gjennomført i mai 2009 sa at bare 17% mente Burris gjorde en god jobb, mens 62% mente han gjorde en dårlig jobb. Det første kvartalet i 2009 hadde han samlet inn 845 dollar til sin gjenvalgskampanje mens han hadde 111 032 dollar i gjeld.
Trupialer
Trupialer (Icteridae) er en familie med svært små til litt mer enn middelsstore (16–53 cm og 20–560 g), ofte fargerike spurvefugler, som bare fins i Amerika. Ekstrem kjønnsdimorfisme finnes blant noen arter. De fleste artene har en fjærdrakt som hovedsakelig er (ofte glinsende) svært mørk eller sort, ofte opplivet med gult, oransje, rødt, grønt og blått. Bortsett fra at fugler i denne familien ikke finnes på tundra uten trær, i ekstreme ørkenområder, og i høyfjell over 4 500 moh, så er artene vanlig i de fleste biomer. Mange av artene er hekkeparasitter.
Operativsystemets historie
Første generasjon (1945-1955)
Verdens første datamaskin, Charles Babbage mekaniske «analytiske maskin» fra 1800-tallet, brukte ikke et operativsystem. Babbage brukte mesteparten av sitt liv og sin formue på å få denne til å virke, men uten større suksess, da datidens mekaniske elementer ikke hadde presisjonen som krevdes. Etter dette var det liten utvikling fram til rundt andre verdenskrig, hvor blant annet Howard Aiken, John von Neumann, J. Presper Eckert og William Mauchley i USA og Konrad Zuse i Tyskland lagde datamaskiner som fylte hele rom med titusenvis av vakuumrør. Disse datamaskinene ble utviklet, bygget, programmert og driftet av den samme gruppen mennesker, og hadde heller ikke noe operativsystem å snakke om. All programmering skjedde i maskinspråk, ofte ved å plugge inn ledninger i riktige hull. Så å si alle problemene disse maskinene løste besto av enkel aritmetikk, som for eksempel å lage store tabeller av sinus og cosinus.
Tredje generasjon (1965-1980)
Operativsystemet OS/360 var flere størrelsesordener større enn forgjengerne, men løste oppgavene sin tross problemene størrelsen frembrakte med tanke på antall feil og vedlikeholdet som krevdes. Dette systemet kan betraktes som en tredje generasjons operativsystem, og det brukte flere teknikker som manglet i andre generasjons produkter som FMS. Den viktigste av disse var multiprogrammering. På datamaskiner som IBMs 7094 måtte datamaskinen gå «på tomgang» hvis en jobb ventet på noen eksterne enheter. I tunge regneoperasjoner var dette relativt sjelden, mens brukere som banker som behandlet mye eksterne data opplevde at prosessoren sto ledig 80-90% av tiden. Dette var ikke holdbart, da det var svært kostbart å drifte disse maskinene. Løsningen var da at minnet ble delt i flere partisjoner, slik at man kunne ha flere jobber inne samtidig. Spesiell maskinvare ble utviklet til tredjegenerasjonssystemer slik at jobbene ikke laget krøll i de andres minneområder.
Omegatåken
Omegatåken, M17 eller NGC 6618 er en lys stjernetåke i stjernebildet Skyttens ytterkant. Den har en form som minner om tallet 2, eller en greske bokstaven omega. Derfor har den fått navnet Omegatåken, men kalles også Svanetåken.
Elytrimitatrix
Levevis
Som andre trebukker lever larvene av de fleste artene i død ved. De voksne billene er oftest nattaktive.
Niphabryna
Niphabryna er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Mia Berner
Mia Berner (1923–2009) var en norsk-svensk sosiolog, filosof, forfatter og journalist. Hun bodde mesteparten av sitt voksne liv i Sverige. Mia Berner vokste opp i Stavanger. Hun var elev ved Kongsgård skole i Stavanger. Nitten år gammel flyttet hun til Oslo, hvor hun studerte filosofi ved universitetet.
Rick Ross
2009: Deeper Than Rap
I albumet «Deeper Than Rap» mente MTV journalister at sporet «Valley of Death» stod seg ut. I begynnelsen av sangen benekter Ross sin kontroversielle periode som fengselsbetjent. Men lenger uti sangen forteller han om da han fikk to barn, og for å fø dem måtte han få seg en ekstrajobb i tillegg til å være fengselsbetjent og begynte å selge dop i gatene samtidig som han jobbet i fengselet. I sangen gav han ingen forklaring på hvorfor han ble fengselsbetjent, eller hvorfor han ikke klarte å betale barnebidrag til barna sine.
Bildene av Ross som fengselsbetjent
Etter at saken hadde blitt rullet opp kom "Freeway" Ricky Ross, som Rick Ross har tatt artistnavnet sitt fra, på banen i et intervju med AllHipHop.com i 2008. Nå som Roberts sitt tidligere arbeidsforhold var blitt avslørt mente "Freeway" Ross at Roberts hadde begått et lovbrudd ved å bruke hans navn og identitet.
Charles White Whittlesey
Etter krigen
Historien om «The Lost Battallion» var en av hendelsene fra første verdenskrig det ble snakket mye om. I 1919 ble hendelsen filmatisert.
Ettermæle
I 1948 ga Williams Club i New York City et rom navnet «the Charles White Whittlesey Room» for å hedre Whittlesey.
Parasemolea
Parasemolea er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én art.
Enicocephalomorpha
Levevis
Lite er kjent om biologien til disse tegene, men der er etter alt å dømme rovdyr som jakter på små, virvelløse dyr. De finnes hyppigst på bakken, under steiner eller lignende. De artene som har velutviklede vinger flyr godt og kan danne store svermer.
Daniel Guérin
Tidlige liv
I 1933 reiste han med sykkel til det nasjonalsosialistiske Tyskland, en erfaring som fikk ham til å forfatte boken ''Fascisme et grand capital. Italie-Allemagne'' («Fascismen og storkapitalen, Italia-Tyskland», 1936), hvor han sporet den nasjonalsosialistiske ideologiens røtter og dens tilknytning til kapitalismen.
Senere liv
Som motto for sin bestselgende bok Anarkismen: fra idé til handling, henvendte Guérin seg til den tidlige franske anarkist Pierre-Joseph Proudhon: «Jeg er bare fri når alle mennesker som omgir meg, kvinner og barn, er like fri som meg selv.»
Epifanio González
Epifanio González Chaves (født 19. januar 1958) er en tidligere fotballdommer fra Paraguay. Han dømte bronsefinalen under verdensmesterskapet i fotball i Frankrike i 1998 mellom og.
Nanda Kishor Pun
Første politiske aktiviteter
Han skal ha vært geografilærer i Rolpa før han blei heltids revolusjonær.
Foran parlamentsvalget i 1991 leda han ei kulturgruppe som dreiv valgkamp.
Grand Hotel Quisisana
Hotellet har 148 rom. Det er åtte konferansesaler, hver og en med plass til 500 personer. Restauranten La Colombaia serverer lunch i en utendørs restaurant ved siden av svømmebassenget og kan tilby fersk sjømat, (fisk og skalldyr), lasagne,pizza, kylling, frukt og pastaretter. Restauranten "Quisi", innendørs, serverer italiensk cuisine for middag til romantisk musikk. Den er benevnt son en av Italias fineste hotellrestauranter..
Komorene under Afrikamesterskapet i friidrett 2006
Komorene deltok under Afrikamesterskapet i friidrett 2006 (utendørs) fra 9. til 13. august 2006 i Bambous på Mauritius.
Kjekt å ha (sang)
Sunde har sagt i intervjuer at tittelen er et begrep som har vært i tale lenge før sangen ble skrevet. (Det samme gjelder titler som «Du må'kke komme her og komme her» og «Regning med gaffel».) Han sier videre at når noen har satt en melodi og tittel til et slikt type begrep, så får det større betydning for folk flest.
Et drøyt år før utgivelsen fortalte Sunde at han var medlem av en Kjekt-å-ha klubb, hvor det var meningen for medlemmene å gjøre innkjøp av ting man ikke nødvendigvis trengte å ha. Han snakket også om dette i NRK-programmet Frokost-TV (sendt 25. november 1989) og TV 2-programmet God morgen Norge (sendt 25. november 2016).
Philippe Ma Ji
Han nøt stor støtte fra «undergrunnsbiskopene» i landet, samt også fra en del av de «åpne» biskoper.
Phil Keaggy
Karriere
Den eneste utgivelsen til Phil Keaggy Band kom i 1977. Phil Keaggy Band betso av Keaggy, Lynn Nichols, Phil Madeira, Dan Cunningham og Terry Andersen. I 1978 kom Keaggy med sitt første kritikerroste instrumentale album, Master and the Musician.
Donald Duck og gullhjelmen
Handling
For å forhindre at Stein Blåøy gjør amerikanerne til sine slaver, drar Donald sammen med museumsdirektøren og sine nevøer, Ole, Dole og Doffen, for å finne hjelmen først. Etter mange ramsalte strabaser klarer endene å finne hjelmen, men den skifter senere eier mellom Blåøy, museumsdirektøren og endene, som alle blir fristet til å bli herre over Nord-Amerika. Skarp går som en forførerisk stemme fra den ene til den andre etter hvert som noen bemektiger seg hjelmen, og historiens mest sjokkerende vending er at Donald (så langt en slags helt) plutselig blir den nye skurken etter at Blåøy er overvunnet. Donald allierer seg med Skarp for å beholde hjelmen og selv bli konge av Amerika.
Etter visse ydmykende opplevelser innser heldigvis Donald at dette var galt av ham. Først når Skarp ikke har noen voksne å friste lenger, gjør han krav på hjelmen selv. Ved Ole, Dole og Doffens inngripen ender imidlertid hjelmen på havets bunn, og kampen om kontinentet er over. En av nevøene ser imidlertid lengselsfullt og trist på havet der den forsvant (bare for å få et solid spark i baken av en av sine brødre). Det blir dermed antydet at selv Ole, Dole og Doffen ikke nødvendigvis var ufordervelige: Selv da hjelmen var tapt, følte en av dem fremdeles fristelsen.
Tekst
Tekst har ellers en rekke beslektede betydninger. Tekst kan for eksempel bety ordene i en sang eller vise (tekst til opera eller operette kalles ofte libretto). Begrepet kan dessuten brukes om et bibelsitat eller utdrag fra Bibelen, en tekst som for eksempel danner utgangspunkt for en preken.
Begrepet brukes i litteraturvitenskapen særlig om et litterært verk eller en skriftlig framstilling i sin opprinnelige språkform (en originaltekst til forskjell fra oversettelser). Undertekst betegner der ofte den egentlige meningen bak eller under et utsagn.
Andre betydninger
I typografien betyr tekst tradisjonelt en spesiell, stor skriftgrad, nemlig bokstaver med en skriftstørrelse på 20 punkter. Brødtekst er der den løpende hovedteksten, altså den vanligste teksttypen som setteren og typografen tjente til sitt daglige brød av.
Å lese noen teksten betyr å irettesette noen på en streng måte. Uttrykket kommer opprinnelig fra tysk der biskopen kunne holde en straffetale til sine prester sammen med en opplest Bibel-tekst.
Etymologi
Ordet tekst stammer fra det gammelnorske textr eller texti som igjen kommer fra det latinske textus som egentlig betyr «sammenføyning« eller «vev» (jamfør ordet tekstil).
Michael Damgaard
Michael Damgaard Nielsen (født 18. mars 1990) er en dansk håndballspiller.
Ṋ
Ṋ og ṋ (N med cirkumfleks under) er den 15. bokstaven, mellom n og ṅ, i det alfabetet som brukes for å skrive venda. Den representerer en dental alveolar nasal – (IPA: )
Jan Ubøe
Jan Ubøe (født 1959) er en norsk matematiker, og professor i matematikk ved Norges Handelshøyskole (NHH).
Waldsiedlung
Beliggenhet
Området var rundt to kvadratkilometer i størrelse og var ikke tilgjengelig for vanlige borgere før gjenforeningen av Tyskland. På grunn av den nære beliggenheten til Wandlitz ble området ofte kun kalt det, som et synonym til Waldsiedlung; noen ganger ble det også omtalt som Volvograd på grunn av de svenske bilene DDR-eliten kjørte.
Bufjord-vraket
Bufjord-vraket er rester etter et middelalderfartøy som ble funnet ved dykking i Bufjorden i Aust-Agder i 1986. Vraket har blitt datert til perioden 1510–1655.
Jeff Dunn
Mantas har gitt ut to soloalbum, Winds of Change i 1988, og Zero Tolerance i 2004.
Final Fantasy (videospill)
Spillmekanismer
Klassene påvirker attributtene og egenskapene. Det er seks klasser: fighter (warrior i senere versjoner), black belt (monk i senere versjoner), thief, white mage, black mage og red mage. I løpet av spillet kan man velge å fullføre et oppdrag som oppgraderer lyskrigerne til andre og bedre klasser. Bortsett fra dette oppdraget kan man ikke forandre på klassene etter at spillet har startet.
Kamper
Kampene i spillet er turbaserte. Ved begynnelsen av hver runde velger man hva hver lyskriger skal gjøre. Man kan velge mellom å angripe, bruke magi, drikke drikker, bruke magiske gjenstander eller rømme. Etter at man har valgt begynner lyskrigerne og monstrene å slåss. En deltaker flytter på seg av gangen og rekkefølgen bestemmes av agilitetsattributten.
Vaktregiment «Hugo Eberlein»
Vaktregiment «Hugo Eberlein» (tysk: Wachregiment «Hugo Eberlein», Wachregiment 2) ble dannet i 1956 ut av Wachregiment der Hauptverwaltung Ausbildung. Det hadde sitt tilholdssted i Strausberg i Berlin. Det var oppkalt etter kommunisten Hugo Eberlein, et offer for stalinistiske utrenskninger. Den siste kommandanten for regimentet var i september 1990 oberst Steinkopf.
Final Fantasy (videospill)
Tilpasning
Den originale NES-versjonen ga hver magiker «ladninger» som kunne brukes til å kaste trolldom. Trolldommer på et visst nivå kunne bare kastes til magikeren ikke hadde flere ladninger igjen. Når magikerens nivå økte ble antall ladninger også økt. Dette systemet er likt det som brukes i Dungeons & Dragons. I senere versjoner ble systemet byttet ut med magipoeng, hvor hver trolldom bruker en viss mengde poeng.
WonderSwan Color
Den originale versjonen kunne ikke vise mer enn et vindu med tekst under en samtale, noe som betydde at lengden på samtalene var veldig begrenset. I WSC-versjonen ble denne begrensningen fjernet. Hvis man prøvde å angripe et monster som hadde blitt drept av en annen i den originale versjonen, resulterte angrepet i et virkningsløst angrep. I WSC-versjonen ble det innført en forandring som gjorde at angrepet ble omdirigert til et annet monster. En løpefunksjon ble også lagt til som lar spilleren løpe rundt med dobbel hastighet hvis en knapp holdes ned. Begge disse forandringene kan slås av og på i oppsettmenyen.
Det ble også gjort forandringer blant tingene man kan bære med seg. I den originale versjonen kan bare ting som er tildelt en figur brukes i kampene. Hver figur hadde også sin egen beholdning med rustninger og våpen og bare fire av hver kategori kunne lagres for hver person. I WSC-versjonen ble dette forandret slik at nå har alle figur tilgang på alle tingene. Visse helende ting, slik som «potion» og «soft» kan også brukes i kampene. Man kan også bruke av alle fem typer rustningtyper og samle opp alle våpen og rustninger i spillet uten å måtte kaste eller selge noen. Flere trolldommer som ikke virket i den originale versjonen ble også fikset. Trolldommen «silence» var opprinnelig ment å skulle forhindre at man kunne bruke trolldommer. I NES-versjonen forhindret den også at ting kunne brukes. I WSC-versjonen er dette fikset.
Cotyschnolea
Cotyschnolea er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Hartvig Nissens skole
Undervisning for jenter (1849)
Hartvig Nissen var skolens eneste eier og bestyrer til 1865. Da Nissen ble ekspedisjonssjef for skolevesenet i 1865 ble Johan Carl Keyser og Einar Lyche medbestyrere og medeiere i Nissens Pikeskole, og forestod i stor grad den daglige ledelsen av skolen. Samme år begynte den nyutdannede teologen Bernhard Pauss som lærer ved skolen, og i 1872 etterfulgte Pauss Hartvig Nissen som skolens tredje bestyrer og medeier. Dette «triumviratet» styrte skolen til 1897/1898, da Bernhard Pauss og Andreas Martin Corneliussen sammen overtok skolen. Fra 1900 eide Bernhard Pauss skolen alene, før den noen år senere ble solgt til eierne av Frogner skole (Thorvald Prebensen og Pauss' svigersønn Theodor Haagaas), som eide skolen til kommunen overtok i 1918. Stillingen som skolens førstelærerinne eller «kvinnelige bestyrer» ble innehatt av Hartvig Nissens svigerinne Kaja Aas i perioden 1849–65, av Augusta Hagerup i perioden 1865–85 og av bestyrer Bernhard Pauss' ektefelle Henriette Pauss i perioden 1885–1909.
Norges første kvinnelige fjellklatrer, Therese Bertheau, var elev ved Nissens Pikeskole. Hun har beskrevet skolens senere førstelærerinne Henriette Pauss (født Wegner) som sin yndlingslærer; Henriette Pauss underviste blant annet i naturhistorie og sendte elevene sine lange brev med pressede fjellplanter fra sommerferiene sine. Bertheau ble i 1880 ansatt som lærer ved Nissens Pikeskole med fagene engelsk og fransk. I en bok om skolen omtales hun som «en fremragende lærerinne, fryktet og elsket på samme tid».
Hartvig Nissens skole
Skolen har idag undervisningstilbud på videregående trinn innen studiespesialisering (tidligere allmennfag) og musikk, dans og drama.
Om navnet
Skolen er navngitt etter sin grunnlegger Hartvig Nissen. «Nissen» er et dansk slektsnavn (opprinnelig et patronym) som betyr «sønn av Nis»; Nis er en kortform for Nils (i seg selv fra gresk Nikoláos, «seier» og «folk») og var en del brukt som fornavn i Midt- og Sønderjylland. Skolens grunnlegger Hartvig Nissen tilhørte Nissen-slekten fra Fredericia. Hartvig Nissen var ikke i slekt med sin etterfølger Bernhard Pauss (faren og sønnen hadde Nissen som mellomnavn).
Kjente elever
Skolen het Nissens Pikeskole (Nissens Pigeskole) fra 1849 til 1957. Deretter het den Nissens skole 1957–1963 og Hartvig Nissens skole fra 1963. Den var en ren pikeskole frem til 1955. Fra 1955 begynte skolen gradvis å ta inn også gutter som elever.
Operation Hardtack
Hardtack II ble utført senere det samme året ved Nevada Test Site samtidig som USA utførte den hemmelige Operation Argus over det sørlige Atlanterhavet i. september. Hardtack II bestod utelukkende av atmosfæriske og underjordiske tester med lav sprengkraft, og 17 ett-punkts sikkerhetstester (designtester for å kontrollere at fisjon ikke finner sted dersom bare deler av høyeksplosivladningen detonerer).
Alle Hardtack I testene ble detonert fra lektere, og alle Hardtack II testene var underjordiske, med mindre annet er oppgitt:
Ferjesambandet Våge–Halhjem
Fjord1 opererer nå MF «Kommandøren» på strekningen, dette er en batteridreven ferje med tre ganger så stor batterikapasitet som MF «Ampere». Den har 2.9 MWh kapasitet.
Åshavn-vraket
Åshavn-vraket var restene etter et skipsfunn som ble gjort i Åshavn i Flekkerøy i 1984. Vrakrestene ble ødelagt under mudring i 1940–1945, og de ble oppdaget og dokumentert som et skipsfunn i 1984. Blant funnet var det en spant som viste seg å være en bunnstokk med bordgangstrinn etter hudbordene og en del av en stavn med en lengde på 2,25 meter. Prøven fra spantet som har blitt tatt viser en datering til 1025-1230, dels bekreftet av stavnen som har blitt datert til 1178 + – 60 år.
Fakkelstafetten til Sommer-OL 2012
Route in the UK & Ireland
22. mai (dag 4): Bristol og Bath
24. mai (dag 6): Worcester
27. mai (dag 9): Aberystwyth
30. mai (dag 12): Stoke-on-Trent
1. juni (dag 14): Liverpool
4. juni (dag 17): Derry
5. juni (dag 18): Newry
10. juni (dag 23): Orkney; Shetland
Alexander Mathisen
Karriere
Mathisen startet sin proffkarriere for, der han ble tatt opp i A-lagsstallen før 2005-sesongen. Skadeproblemer ødela dessverre mye av Mathisens første sesong. Han startet ingen kamper i Tippeligaen, men han fikk fire innhopp med tilsammen 74 minutter spilletid. I bortekampen mot scoret han Vålerengas andre mål. Mathisen fikk også 25 minutter som innbytter i Mesterligakvalifiseringskampen borte mot.
Fakkelstafetten til Sommer-OL 2012
Route in the UK & Ireland
3. juli (dag 46): Peterborough
4. juli (dag 47): Norwich 5. juli (dag 48): Ipswich
9. juli (dag 52): Oxford
10. juli (dag 53): Reading
11. juli (dag 54): Salisbury
15. juli (dag 58): Guernsey; Jersey; Portsmouth 16. juli (dag 59): Portsmouth
18. juli (dag 61): Dover
Honningslynge
De opprinnelige slyngemaskinene var selvfølgelig hånddrevne, og det gikk lang tid før de ble utviklet til våre dagers radialslyngere, som kan ta opp til 120 tavler på én gang.
Peter Bernardine Collingridge
Liv og virke
Den 3. mars 1829 døde han kort før sin 72-årsdag og samme årest som den katolske emansipasjon i England. Han hadde vært biskop i 21 år.
Episkopalgenealogi
Hans episkopalgenealogi er:
Eldric Sella
Eldric Sella (født 24. januar 1997) er en venezuelansk bokser.
Nie Yuanzi
Under kulturrevolusjonen var Nie leder for revolusjonskomiteen ved Pekinguniversitetet; hun tilhørte et eldre og utypisk skikt blant rødegardistene, som for det meste var rundt 20 år gamle.
I slutten av 1968 ble hun tatt i forvaring. Etter kulturrevolusjonens endelige avslutning gikk Kinas nye leder Deng Xiaoping personlig inn for at Nie skulle stilles for retten. Hun ble dømt til ti års fengsel (allerede hadde hun vært i forvaring i åtte år). Den lange straffen skyldes at Deng var overbevist om at Nie personlig var ansvarlig for torturen av hans sønn Deng Pufang.
Esseerne
Esseerne fikk ny omtale i moderne tid som resultat av oppdagelsen av Dødehavsrullene i 1946, skjult i huler ved Wadi Qumran og vanligvis antatt å ha tilhørt esseerne. Likevel bestrider flere forskere at det var esseerne som skrev Dødehavsrullene, og andre forskere argumenterer for sannsynligheten at flere forskjellige sektene brukte Qumran som et hemmelig lagringssted for å hindre at tekstene skulle bli funnet av romerne og ødelagt. Rachel Elior har stilt spørsmål om esseerne i det hele tatt har eksistert grunnet manglende kildemateriale, unntatt de nevnte skribentene fra antikken.
Svømming under EM i svømmesport 2016 – 200 meter bryst menn
Forsøksheat
Forsøksheatene ble avholdt den 18. mai fra kl. 10.29 lokal tid.
Andreas Frühwirth
Titulærbiskop, nuntius
Den 26. oktober 1907 ble han utnevnt av pave Pius X til apostolisk visitator for Østerrike og til apostolisk nuntius til Bayern. Den 30. november 1907 ble han bispeviet til titulærerkebiskop av Heraclea i Europa, av presidenten for den pavelige kommisjon for koordinasjonen av velferdsanliggender, kardinal Rafael Merry del Val. Medkonsekrerende var erkebiskop Diomede Panici, sekretær for Rituskongregasjonen, og Carlo Giuseppe Cecchini, prelat for territorialprelaturet Altamura ed Acquaviva delle Fonti.
Erebiola butleri
Levevis
Arten lever på fjell-enger. Larvenes næringsplante er ikke godt klarlagt, men de er funnet på ulike gress. Arten ble før ført til slekten Erebia, som den ligner både i utseende og levevis. De voksne sommerfuglene flyr lavt over vegetasjonen i solskinn.
Aaron Prince
Han representerte Trinidad og Tobago under Sommer-OL 2020 i Tokyo, hvor han ble utslått i første runde.
Pterolophosoma
Forekomst
Arten er beskrevet fra rav fra Den dominikanske republikk. Dette stammer fra miocen-tiden.
Data Management Association
Data Management Body of Knowledge
DMBOK har blitt beskrevet av forfatterne som å være i samme ånd som Project Management Body of Knowledge (PMBOK) brukt innen prosjektledelse og Business Analysis Body of Knowledge (BABOK) brukt innen forretningsanalyse. Den omfatter tema som dataarkitektur, sikkerhet, kvalitet, modellering, styring, stordata, datavitenskap, med mer.
DAMA har også en sertifiseringsordning for dataforvaltning kalt Certified Data Management Professional (CDMP) som baserer seg på DMBOK som studiegrunnlag. Den er et eksempel på en av mange konkurrerende sertifiseringer for fagfolk innen dataforvaltning.
Hartmut Michel
Hartmut Michel (født 18. juli 1948 i Ludwigsburg, Baden-Württemberg) er en tysk kjemiker og nobelprisvinner.
Alexandre Bilodeau
Alexandre Bilodeau (født 8. september 1987 i Montréal, Quebec) er en canadisk freestylekjører.
Arno Breker
Berlinperioden
Samme år giftet han seg med greske Demetra Messala (1902-55). Hun var datter av en gresk diplomat i Paris og stod modell for Aristide Maillol og Picasso. I 1933 laget Breker en skulptur av henne. I 1934 flyttet hun til Tyskland med Breker som giftet seg med henne i 1937. Tyske myndigheter mistenkte henne for å være jødisk, men etter hvert var hun både en internasjonalt kjent kunsthandler og Brekers kone. Ekteskapet ble barnløst. Breker meldte seg samme år inn i NSDAP, nazistpartiet.
Fra 1937 til 1945 var han professor for en billedhuggerklasse ved Høyskolen for bildende kunst i Berlin. I 1939 var han på studiereise i Italia og fikk tilbud av Josef Stalin om å arbeide i Sovjetunionen.
Etter andre verdenskrig
I 1948 ble Breker under avnazifiseringen]av Tyskland dømt som «medløper» på grunn av sin fremskutte rolle og privilegerte stilling i nazitiden. Mange mente at dette var urimelig, ettersom han flere ganger hadde engasjert seg til fordel for kunstnere som regimet hadde forfulgt, som Pablo Picasso (1881–1973) og Peter Suhrkamp (1891–1959). I 1950 vendte han tilbake til Düsseldorf og var med på gjenoppbyggingen av byen som arkitekt.
IHC Leuven
I sesongen 2011-2012 deltok IHC Leuven Chiefs i det belgiske mesterskapet, den belgiske cupen, den nederlandske cupen og North Sea Cup.
Ligning (kjemi)
Eksempler
Det siste eksemplet har koeffisienter foran noen av formlene, og er balansert.
Tolkning
Aggregattilstanden til reaktanter og produkter kan vises i ligningen, innenfor parenteser rett etter det aktuelle stoffet. Symbolene for dette, er:
Det relative antallet av partikler for hver av reaktantene og produktene, vises med et tall som er plassert rett foran formelen for de enkelte stoffene. Disse tallene kalles koeffisienter. Når alle koeffisientene i en ligning er korrekte, sier man at ligningen er balansert.
Jakin
Jakin = Gud har skapt meg. Boas = Gud er min styrke.
Angelo Dell’Acqua
Han ble kreert til kardinal i 1967 av pave Paul VI.
Vilches
Vilches er en by og kommune i det sørøstlige Spania, i provinsen Jaén. Kommunen har 4,376 innbyggere (2021).
Dundalk
Dundalk (irsk Dún Dealgan, «Dealgans borg») er administrasjonssete i grevskapet Louth i Irland. Byen ligger i Leinster nær den irske østkysten, like sør for grensen til Nord-Irland. Hovedveien mellom Dublin og Belfast, M1, går like utenfor byen. Den ligger ved elva Castletown River der den er grunn slik at det var mulig å komme over før broene ble bygget. Byen fikk bystatus i 1189. I henhold til folketellingen i 2016 har byen en befolkning på 39 004 innbyggere. Det gjør den til det åttende største byområdet i Irland.
Tidlig historie og legender
Bevis på bosetninger fra det tidlige kristne Irland er å finne i den høye konsentrasjonen av underjordiske strukturer (souterreng) i nordlige Louth. Det indikerer at området regelmessig ble utsatt for angrep, og oppdagelsen av en type keramikk kjent som «souterrain ware», som bare har blitt funnet i Nord-Louth, grevskapene Down og Antrim, kan indikerer at disse områdene delte kulturelle bånd atskilt fra resten av det tidlige historiske Irland. Konsentrasjonen synker betydelig ved kryssing av elven Fane i sør, noe som kan peke på at distriktet var et grenseområde mellom adskilte riker.
Middelalderen
Før normannernes ankomst, kan distriktet sies å helt og holdent ha bestått av rurale bosetninger, selv om det er historiske referanser til en før-normannisk by kalt Traghbaile (anglifisert som Traghbally: Seatown), hvis navn kan stamme fra fra legenden om Baile Mac Buains død – derav Traghbaile, som betyr «Bailes strand».
På tidspunktet for den normanniske invasjonen av Irland i 1169, hadde Magh Muirthemne blitt absorbert i kongeriket Airgíalla (Oriel) under Ó Cearbhaills. I cirka 1185 bygde den normanniske adelsmannen Bertram de Verdun en herregård ved Castletown Mount på det eldgamle stedet Dún Dealgan (Dún er en irske språkbetegnelsen for en type middelalderborg og Dealga er navnet på en mytisk Fir Bolg-høvding. De Verdon grunnla sin bosetting tilsynelatende uten motstand fra Airgíalla (Ó Cearbhaills er registrert som å ha underkastet Henrik II av England), og i 1187 grunnla han et augustinerkloster under den åndelige beskyttelse av sankt Leonard av Noblac. Han ble belønnet med landene rundt det som nå er Dundalk av prins Johan ved Murchadh Ó Cearbhaills død i 1189. Ved de Verduns død i Jaffa på korstog i 1192 gikk eiendommene hans i Dundalk over til sønnen Thomas og deretter til hans andre sønn, Nicholas, da Thomas døde. I 1236 bestilte Nicholas’ datter Roesia de Verdun, en av de mektigste kvinnene i Irland på 1200-tallet, festningen Castle Roche 10 km nordvest for den dagens by, på et stort steinete utspring med en imponerende utsikt over det omkringliggende landskapet. Det ble fullført av hennes sønn, John, i 1260-tallet.
Engelsk styre
I løpet av 1700-tallet ble Irland kontrollert av minoriteten, den anglikanske, protestantiske herredømmet (Protestant Ascendancy) via straffelovene, som diskriminerte både majoriteten av den irske katolske befolkningen og dissentere. Bystyret i Dundalk speilet andre irske byer, og var en «lukket krets», bestående av en velgerskare av «frimenn», hvorav de fleste var fraværende engelske jordeiere. Jarlen av Clanbrassil kontrollerte prosedyrene for både nominasjonen av nye frimenn og nominasjonen av parlamentariske kandidater, og fratok derfor den lokale befolkningen rettigheter. På slutten av 1700-tallet førte en gruppe irere som kalte seg United Irishmen, inspirert av den amerikanske og den franske revolusjonen, til det irske opprøret i 1798. I Nord-Louth hadde myndighetene med hell undertrykt aktivitetene til denne irske bevegelsen ved hjelp av informanter, og flere lokale ledere hadde blitt arrestert og fengslet i fengselet i Dundalk. Et angrep på militærbrakkene og fengselet ble planlagt den 21. juni 1798 for å frigjøre fanger. Angrepet mislyktes på grunn av et tordenvær, som spredte de forsamlede de irske frivillige, og to av de fengslede lederne, Anthony Marmion og John Hoey, ble deretter stilt for retten, anklaget for forræderi og hengt.
Clausthal-Zellerfeld
Byen består egentlig av to byer, Clausthal og Zellerfeld, som ble slått sammen i 1924. Clausthal ble grunnlagt på 1500-tallet og er kjent for sine fantastiske bygninger, som for eksempel Oberharzer Bergwerksmuseum (øvre Harz' gruvedriftsmuseum) og Marktkirche (torgkirken), den største trekirken i Tyskland. I Clausthal-Zellerfeld finnes også det kjente universitetet Technische Universität Clausthal, som ble grunnlagt i 1763 for å utdanne gruvedriftsingeniører. Byen er faktisk den minste universitetsbyen i landet om man regner etter befolkning. Zellerfeld er derimot et typisk turiststed for friluftvandring og vintersport. Fra 1972 har byen også hatt et tredje distrikt, Buntenbock.
Dundalk
Etter unionslovene
Etter hvert som hjemmestyrebevegelsen utviklet seg, kom den sittende parlamentsmedlemmet for Home Rule League, Philip Callan, på kant med partileder Charles Stewart Parnell, som reiste til Dundalk for å overvåke innsatsen for å få Callan avsatt. Parnells kandidat, Joseph Nolan, beseiret Callan i valget i 1885, etter en kampanje med velgerundertrykkelse og trusler på begge sider. Etter splittelsen i det irske parlamentariske partiet vant den ledende motstanderen av Parnell som var Tim Healy, setet for North Louth i 1892, og beseiret Nolan (som hadde holdt seg lojal mot Parnell). Kampanjen, spådd av Healy å være «den styggeste kampen i Irland», og førte til kamper og masseslagsmål i gatene mellom tilhengere av Parnell og tilhengere av Callan, som forsøkte å gjenvinne plassen sin.
API-tyngde
Klassifisering av råolje
Midlere råolje har API-vekt mellom 22,3 °API og 31,1 °API.
Dundalk
Etter unionslovene
Omtrent 2500 menn fra Louth meldte seg frivillig for allierte regimenter i første verdenskrig, og det er anslått at 307 menn fra distriktet Dundalk døde under krigen. Krigen nådde også helt fram til Dundalk mot slutten da S.S. «Dundalk» ble senket av en tysk U-båt den 14. oktober 1918 på en reise fra Liverpool tilbake til Dundalk. 20 besetningsmedlemmer ble drept, mens 12 ble reddet.
Selvstendighet
Den 16. juli 1922 ble Aiken og alle mennene hans som var motstanderen av traktaten arrestert og fengslet ved Dundalk militærkaserner og Dundalk Gaol i et overraskende trekk av den pro-trakten Fifth Northern Division, nå en del av den nasjonale irske hæren. Elleve dager senere sprengte «irregulære» menn et hull i den ytre veggen av fengselet, og frigjorde Aiken og hans menn. Klokken 04.00 den 14. august ledet Aiken et angrep på brakkene som resulterte i at den ble erobret og hvor fem fra den nasjonale hær og to irregulære soldater ble drept. Aikens menn drepte ytterligere et dusin soldater fra den nasjonale hæren i geriljaangrep før byen ble tatt tilbake uten motstand den 26. august. Før han trakk seg, ba Aiken om våpenhvile på et møte i sentrum av Dundalk. Fra det tidspunktet sluttet North Louth å være et område av strategisk betydning i krigen. Geriljaangrep fortsatte, hovedsakelig sabotasjehandlinger, spesielt mot jernbanen. I januar 1923 ble seks anti-traktatfanger henrettet av skytegruppen i Dundalk for å bære våpen mot staten.
Ferry Cross the Mersey
Andre coverversjoner
I 2003 hadde Pat Metheny en instrumental coverversjon på sitt akustiske album One Quiet Night.
Tirebolu
Tirebolu er en by med 30 814 innbyggere (2017) i den tyrkiske provinsen Giresun. Den ligger nord for Güce, sør for Svartehavet, øst for Espiye og vest for Görele.
Erik Menved
Erik Menved (født 1274, død 13. november 1319 ) var konge av Danmark 1286–1319. Som sønn av Erik Klipping ble Erik Menved konge bare tolv år gammel da hans far ble myrdet i Finderup i 1286.
Kampen mot fredløse
Den nye regjeringens første handling var å avgjøre saken mot den forrige kongens mordere i en rettssak i Nyborg i pinsen 1287. Det ble utpekt 27 rettskafne menn som skulle dømme i saken. De fremste av de anklagede var Stig Andersen Hvide og Jacob Nielsen, grev av Halland og syv andre. Etter bare en dags rettssak fant juryen samtlige skyldige. De dømtes eiendom og inntekter ble inndratt, og de ble forvist fra Danmark under trussel om dødsstraff. Selv paven engasjerte seg, idet han bannlyste de skyldige.
Alle de som ble funnet skyldige, hadde tilhørt den forrige kongens indre kretser. Danske historikere, blant andre Erik Arup og Hugo Yrwing, har beskrevet rettssaken som et justismord, og betraktet mordet og dommen som en maktkamp mellom fraksjoner innen den danske adelen, den ene ledet av marsk Stig Andersen Hvide, og den andre av hertug Valdemar av Slesvig. Sistnevnte hadde mistet innflytelse i 1283, men kom raskt til makt igjen etter 1288. Historikerne har antydet at Valdemar og hans allierte konspirerte for å drepe kongen, og at de deretter fikk lagt skylden på sine motstandere.
Samvirke
Samvirke i Norge
I Norge er det mest salgs- og forbrukersamvirke. De norske samvirkeorganisasjonene har en felles bakgrunn i den såkalte Rochdaletradisjonen, etter det samvirket som ble startet i Rochdale i England i 1844. Av de fjorten opprinnelige Rochdale-prinsippene er det spesielt fire som går igjen som de grunnleggende samvirkeprinsippene i Norge.
Noe annerledes er det for samvirkeforetak som er gitt lovbestemt kontroll med et marked, som er tilfellet med en del av landbrukssamvirket. Disse foretakene har ikke alltid det samme presset på seg til å investere. Til gjengjeld blir de belastet med kostnadene til markedsregulerende tiltak ved en eventuell overproduksjon.
Innenfor produksjons- og salgssamvirket kan en av og til se interessemotsetninger mellom store og små deltagere. For eksempel opplevde skogeiersamvirket en splittelse da en gruppe større skogeiere brøt ut og dannet Skogbruksforeningen av 1950. I forbrukersamvirket er ikke slike interessemotsetninger noe problem.
TIMEkspressen
Videreutvikling av ekspressbussnettet (1998-2011)
20. januar 2003 startet Østfold Bilruter sin andre linje, nummer 9, på strekningen Mysen-Askim-Oslo for også å dekke Indre Østfold. Ikke alle ruter er like vellykkede, og allerede 20. desember 2003 ble linje 5 lagt ned på grunn av dårlig inntjening. En ny linje 5 dukket opp 24. januar 2005, da Nettbuss Sør startet å kjøre på strekningen Arendal-Grimstad-Lillesand-Kristiansand. 1. mai samme år startet linje 11 på strekningen Volda-Ålesund-Molde-Kristiansund som et samarbeid mellom Nettbuss Møre og Fjord1 Buss Møre. Rett over sommeren kom to linjer til, da linje 10 på strekningen Vikersund-Drammen-Oslo startet 15. august og linje 12 på strekningen Orkanger-Trondheim startet 22. august, kjørt av hhv. Nettbuss Drammen og Nettbuss Trøndelag. 16. januar 2006 åpnet linje 14 på strekningen Stavern-Larvik-Sandefjord-Oslo i regi av Nettbuss Travel Drammen. 4. desember utvidet linje 2 med gjennomgående avganger helt til Charlottenberg.
Insomnia (2002)
Insomnia er en amerikansk psykologisk thriller fra 2002 regissert av Christopher Nolan. Hovedrollene spilles av Al Pacino, Robin Williams og Hilary Swank.
ʘ
ʘ (gjerne kalt «blink» eller bull's eye) er en bokstav som brukes i det latinske alfabetet for en bilabial klikk. Den brukes i det internasjonale fonetiske alfabetet med denne verdien.
Valleskipet
Valleskipet eller Vallebåten var et av de tre vikingskipene som er funnet på Rolvsøy i Fredrikstad.
Liste over Norges industriforsyningsministre
Liste over Norges industriforsyningsministre omfatter statsråder i det norske Industriforsyningsdepartementet. Dette departementet eksisterte fra 1917 til 1920, og skulle sikre sivile og militære industriforsyninger i tiden rundt første verdenskrig.
Kubikktall
Da kuben er et av de fem platonske legemene, tilhører kubikktallene en større klasse av polyedertall i tre dimensjoner og er en direkte utvidelse av kvadrattallene i to dimensjoner.
Summasjon av kubikktall
som betyr at når formelen er riktig for n = 2, er den også gyldig for alle større n.
Helt fra antikken var det kjent at påfølgende delsummer av oddetall ville gi kubikktall. De enkleste eksemplene er
Treehouse of Horror
Hungry Are The Damned
I den andre fortellingen blir familien Simpson bortført av romvesenene Kang og Kodos, samt et tredje romvesen som ikke kan si hva han heter, for for å kunne uttale navnet sitt korrekt må han rive ut tungene til familien. Familien Simpsons førsteinntrykk er at romvesnene planlegger å spise dem, men dette fører til at romvesnene på sin side blir dypt fornærmet da de hadde planlagt å ta med seg familien hjem til en kjempefest. Familien Simpson blir sendt tilbake til jorden, og først da går det opp for dem hva de har gått glipp av.
Norgesmesterskapet i fotball for menn 1991
Rosenborgs lag: Ola By Rise, Øivind Husby, Bjørn Otto Bragstad, Rune Tangen, Trond Børge Henriksen, Kåre Ingebrigtsen, Stig-Are Enlid, Bent Skammelsrud, Karl-Petter Løken, Gøran Sørloth og Roar Strand.
Reginald John Delargey
Han deltok på Annet Vatikankonsil 1962–1965, som hjelpebiskop av Auckland.
Vilhelm IV av Storbritannia
Militær løpebane
Tretten år gammel gikk han inn i Royal Navy som midshipman (sjøkadett). Han var med under slaget ved Kapp St. Vincent i 1780, og gjorde tjeneste i New York under den amerikanske uavhengighetskrigen. Mens han var der, godkjente George Washington planer om å kidnappe ham. Han skrev i sin godkjennelse: «Tiltaksånden som er så synlig i deres plan om å overraske dem i deres kvarter og ta med dere prins William Henry og admiral Digby fordrer applaus, og dere har min autoritet til å forsøke på enhver måte, og på det tidspunkt, som deres dømmekraft dirigerer dere til. Jeg er fullt ut overbevist om at det ikke er nødvendig å advare dere mot å fornærme eller ydmyke prinsens person...». Planen ble ikke satt ut i livet, da britene hørte om den og doblet vaktstyrken rundt prinsen.
Hertug av Clarence
Prinsen avsluttet i 1790 sin tjeneste i marinen. Han ble ved sin avgang forfremmet til kontreadmiral. Da Storbritannia erklærte krig mot Frankrike i 1793 ville han gjerne gjøre tjeneste, men fikk ikke kommando over et skip. Han brukte i stedet tiden i House of Lords, hvor han forsvarte brorens enorme pengebruk; prinsen av Wales hadde søkt Parlamentet om ekstra tilskudd for å betale gjeld. Han talte også for slaveriet, for selv om det nesten var fullstendig borte i Storbritannia fantes det fortsatt i koloniene. Han brukte sine erfaringer fra Vest-India til å forsvare sin stilling i dette spørsmålet.
Perekrjostok
Handling
Historien forteller om medlemmene av det som tidligere var et veldig populært rockeband kalt Uncle Alik. Men nå forsøker de å skaffe seg tilfeldige strøjobber ved å spille i for eksempel bryllup, eller for en nattklubb. Men plutselig møter lederen for gruppen en tidligere kamerat, som tilbyr seg å arrangere en konsert for dem i Amerika.
Lily Tomlin
Tomlin hadde en fast rolle i dramaserien The West Wing mellom 2002 og 2006. Tomlin ble i 1989 tildelt en Sarah Siddons Award for hennes arbeider på teater i Chicago. Tomlin samarbeidet flere ganger med regissør Robert Altman og hun hadde hovedrollen i Altman sin siste film A Prairie Home Companion. I den femte sesongen av TV-serien Desperate Housewives hadde Tomlin en tilbakevendende rolle som Roberta, søster av Mrs. McCluskey (spilt av Kathryn Joosten). I 1992 ble Tomlin tildelt Women in Film Crystal Award. Tomlin ble innlemmet i Michigan Women's Hall of Fame i 1998. Hun ble i 2003 tildelt Mark Twain-prisen for amerikansk humor. Også i 2003 ble hun igjen anerkjent av Women in Film med en Lucy Award som anerkjennelse for sin dyktighet og innovasjon i hennes mange kreative verker. I mars 2009 mottok en Dr. Susan M. Love Award for hennes bidrag til kvinners helse. Hun har hatt gjesteroller i flere TV-serier, deriblant Will & Grace, The West Wing og NCIS.
S dnjom rozjdenija!
S dnjom rozjdenija! (originaltittel: С днём рождения!) er en russisk film fra 1998 regissert av Larisa Sadilova.
Joaquín Anselmo María Albareda y Ramoneda
Han ble kreert til kardinal i 1962 av pave Johannes XXIII og bispeviet like etter.
London
London er hovedstaden i Storbritannia og England. London er byregionen med høyeste innbyggertall i Storbritannia. Med sin beliggenhet langs elven Themsen har London vært en sentral by siden den ble grunnlagt av romerne for to årtusener siden under navnet Londinium. Londons opprinnelige bykjerne, City of London, som i 2011 hadde 7,375 innbyggere på et areal på 2,9 km², er Englands minste by. Fra slutten av 1800-tallet av har London også blitt brukt om byregionen som har utviklet seg rundt denne bykjernen. Dette området utgjør regionen London, samt den administrative enheten Stor-London, ledet av borgermesteren i London og Londonforsamlingen.
Selve byen har omkring 9,1 millioner innbyggere (2018) , men regner man hele storbyområdet Londons pendlerbelte (London Metropolitan Area) kommer man opp i cirka 15 millioner. Byen ble tidligere regnet som den største i EU etter folketall.
Definisjon
Med London mener man vanligvis området kjent som Stor-London, som både er et grevskap og en region. Midt inne i dette området finner man City of London, som er et eget grevskap, lokalt kjent som the City eller the Square Mile. Det urbane området vokste kraftig i viktoriansk tid og igjen i mellomkrigstiden. I 1940-årene førte først andre verdenskrig, og deretter lovgivning omkring det grønne beltet, til at veksten stoppet opp.
Geografi
Stor-London dekker et område på 1,579 km², hvilket gjør byen til en av verdens største etter areal. Et hovedelement i byens geografi er Themsen, som renner gjennom byen fra sørvest mot øst og er farbar for båter hele veien. Thames Valley er en flat dal avgrenset av slake åser som Parliament Hill, Addington Hills og Primrose Hill. Ettersom det ikke finnes noen naturlige begrensninger for byens vekst ut fra det historiske sentrum, har den beholdt en praktisk talt sirkulær form.